[{"text_idx": "#000005", "text": "Himurad kvollid on valmis suguu\u0308hte nimel surema"}, {"text_idx": "#000007", "text": "Kvollid on va\u0308ikesed valgeta\u0308hnilised ja roosa ninaga kukkurloomad, kes elavad Po\u0303hja-Austraalias. Nu\u0308u\u0308d kirjutavad Pa\u0308ikeseranniku U\u0308likooli teadlased, et loomakesed on valmis suguu\u0308hte nimel oma eluga riskima. Isaskvollid vo\u0303ivad nimelt pikal teekonnal partneri juurde otsad anda."}, {"text_idx": "#000008", "text": "Oma to\u0308o\u0308s vaatlesid autorid kvolle (Dasyurus hallucatus) Austraalia Po\u0303hjaterritooriumil Groote Eylandti saarel. Ta\u0308psemalt vo\u0303rdlesid nad isaste ja emaste kvollide aktiivsust sigimishooajal, vahendab ScienceAlert."}, {"text_idx": "#000009", "text": "Ilmnes, et isaskvollid puhkasid sel perioodil vaid kaheksa protsenti oma ajast. Samas puhkasid emakvollid innaajal kolm korda rohkem ehk ligi neljandiku pa\u0308evast. Vo\u0303rdlusena veetsid isased 13 protsenti ajast jalgadel liikudes, aga emased vaid u\u0308heksa protsenti."}, {"text_idx": "#000010", "text": "U\u0308ks uuritud isaskvollidest, hellitusnimega Moimoi, la\u0308bis u\u0308hel o\u0308o\u0308l partnerit otsides 10,4 kilomeetrit. Kassisuuruse lihatoidulise imetaja kohta on see va\u0308ga pikk maa."}, {"text_idx": "#000011", "text": "U\u0308htekokku pu\u0308u\u0308dis to\u0308o\u0308ru\u0308hm uuringus kinni 13 vabalt looduses elanud kvolli. Loomakestele pandi ku\u0308lge va\u0308ike seljakott, mille sees oli tilluke kiirendusemo\u0303o\u0303tja. Uurijad lasid siis loomad taas vabadusse ja ja\u0308lgisid nende liikumisi ja\u0308rgmise 42 pa\u0308eva jooksul."}, {"text_idx": "#000012", "text": "Enne tagasi loodusesse laskmist hindas to\u0308o\u0308ru\u0308hm neid kiirelt ka laboris. Nii oskasid uurijad kvollide liigutusi paremini puhkeajast eristada ja liigitada neid na\u0308iteks hu\u0308plemiseks, galoppimiseks ja ko\u0303ndimiseks."}, {"text_idx": "#000015", "text": "Uuringu juhtivautori ja o\u0308koloogi Joshua Gaschki so\u0303nul vo\u0303ib unevaeguses isaskvollidest saada kiskjatele kerge saak. Samuti va\u0308heneb nende organismi vo\u0303ime nakkustega vo\u0303idelda ja neil on aeglustunud reaktsioonikiiruse to\u0303ttu suurem oht auto alla ja\u0308a\u0308da."}, {"text_idx": "#000016", "text": "Gaschk pani va\u0308gilasest kvollile nimeks Moimoi samanimelise kuulsa Austraalia ragbima\u0308ngija ja\u0308rgi. Kui o\u0308koloog Moimoi uuringu ka\u0308igus viimast korda kinni pu\u0308u\u0308dis, oli loom juba va\u0308ga po\u0303duras seisundis ja tema na\u0308gemine oli tavapa\u0308rasest kehvem. Enamik isaseid sureb juba mo\u0303ne na\u0308dala jooksul peale sigimist."}, {"text_idx": "#000017", "text": "Enesetapjalik paljunemine on omane paljudele kukkurloomaliikidele. See ta\u0308hendab, et nad kulutavad ko\u0303ik oma ressursid u\u0308he sigimishooaja jooksul a\u0308ra ja surevad seeto\u0303ttu samal aastal."}, {"text_idx": "#000018", "text": "Ka\u0308itumist on ta\u0308heldatud ka lo\u0303hilastel, kes ujuvad korra elus u\u0308lesvoolu kudema. Samuti elavad vaid u\u0308he pa\u0308eva maikupud (putukad, toim). To\u0303si, lo\u0303hilastel ja maikuppudel ja\u0308a\u0308b lu\u0308hikeseks mo\u0303lemast soost isendite eluiga."}, {"text_idx": "#000020", "text": "Enesetapja-paljunemist selgitab Joshua Gaschki so\u0303nul teinegi va\u0308lja pakutud teooria. Selle ja\u0308rgi ja\u0308a\u0308b isasloomade hukkudes uuele po\u0303lvkonnale alles rohkem ressursse. O\u0308koloog ise oletab, et kvollide puhul on ku\u0308simus ikkagi pigem kontrollimatus sugukihus."}, {"text_idx": "#000021", "text": "Kuna emaste kvollide innaaeg langeb kokku isaste jooksuajaga, on loomakeste kihk Gaschki so\u0303nul ma\u0308rkimisva\u0308a\u0308rne. Nii vo\u0303tavadki isaskvollid pa\u0308he, et tegutseda tuleb nu\u0308u\u0308d, kohe ja iga hinna eest."}, {"text_idx": "#000023", "text": "Noorpo\u0303lve na\u0308lg lo\u0308o\u0308b emaseid putukaid isastest valusamalt"}, {"text_idx": "#000024", "text": "Vihmasemal ma\u0308eno\u0303lval elavad suuremad hiired"}, {"text_idx": "#000025", "text": "Kodurott vallutas Euroopa kahel korral"}, {"text_idx": "#000026", "text": "September to\u0303i Eestile uue linnuliigi \u2013 pikkjalg-ru\u0308di"}, {"text_idx": "#000030", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000032", "text": "Suur linn teeb linnu silmad va\u0308ikseks"}, {"text_idx": "#000033", "text": "\"Pealtna\u0308gija\": kukkurhuntide ellu a\u0308ratamine ku\u0308tab kirgi ja kombib eetikapiire"}, {"text_idx": "#000034", "text": "Geneetikutel o\u0303nnestus ja\u0308rjestada va\u0308ljasurnud tasmaania tiigrite RNA-d"}, {"text_idx": "#000035", "text": "Lillepo\u0303ldude liigirikkusega tasub piiri pidada"}, {"text_idx": "#000036", "text": "Harakad aitasid u\u0308ksteisel ja\u0308litusseadmeid eemaldada"}, {"text_idx": "#000037", "text": "Seismoloog: maava\u0308rinate asemel tapavad inimesi savimajad"}, {"text_idx": "#000038", "text": "Varesed mo\u0303istavad, mis ja\u0308rjekorras sulud ka\u0308ivad"}, {"text_idx": "#000039", "text": "Galerii: testi end, kas tunned neid Eesti seeni?"}, {"text_idx": "#000041", "text": "Mu\u0308u\u0308t vo\u0303i to\u0303de: teeleht aitab verejooksu peatada"}, {"text_idx": "#000042", "text": "Veenuse sa\u0308hvatused vo\u0303ivad olla meteoorid, mitte va\u0308lgud"}, {"text_idx": "#000044", "text": "Mu\u0308u\u0308t vo\u0303i to\u0303de: kui lihasvalu ei tunne, oli trenn asjatu"}, {"text_idx": "#000045", "text": "Viis vastust kimbutavate herilastega toime tulemiseks"}, {"text_idx": "#000047", "text": "Kas o\u0308o\u0308liblikat peibutasid to\u0303esti Ronaldo pisarad?"}, {"text_idx": "#000048", "text": "Maailma vastupidavaimate loomade saladused hakkavad paljastuma"}, {"text_idx": "#000049", "text": "Virtuaaltuur: Tallinna loomaaia ja\u0308a\u0308karud said viimaks uue kodu"}, {"text_idx": "#000050", "text": "Doktorito\u0308o\u0308: hundid on paremad isad kui koerad"}, {"text_idx": "#000051", "text": "Kuradil on va\u0308hk, ta jookseb vo\u0303idu ajaga"}, {"text_idx": "#000053", "text": "Hiiglaslik viirus tekitas tulise vaidluse"}]